[]

ส่วนที่ 1

ข้อมูลสรุป (Executive Summary)

บริษัท พรีเชียส ชิพปิ้ง จำกัด (มหาชน) (“พีเอสแอล”) ก่อตั้งในปี พ.ศ. 2532
และเข้าสู่ตลาดหลักทรัพย์ ในปี พ.ศ. 2536
โดยดำเนินธุรกิจหลักเป็นเจ้าของเรือเอนกประสงค์ขนาดเล็ก
และให้บริการเช่าเหมาสำหรับขนส่งสินค้าแห้งเทกองไม่ประจำเส้นทาง บริษัทฯ
ได้จัดโครงสร้างของบริษัทฯ โดยให้บริษัทย่อย เป็นเจ้าของเรือเพียง 1 ลำ
(บางบริษัทย่อยเป็นเจ้าของเรือ 2 ลำ) เพื่อจำกัดความรับผิด ซึ่งโครงสร้างของบริษัทฯ
ดังกล่าวก็มีลักษณะเหมือนกับโครงสร้างบริษัทเดินเรือทั่วไป

ด้านการดำเนินกิจการ ในรอบปีที่ผ่านมาบริษัทฯมีรายได้รวมเป็นเงิน 3,990.52 ล้านบาท (ปี
2545: 3,402.39 ล้านบาท) และมีผลกำไรสุทธิเป็นเงิน 1,536.56 ล้านบาท (ปี 2545:
กำไรสุทธิ 502.43 ล้านบาท) ทั้งนี้รวมถึงกำไรสุทธิจากอัตราแลกเปลี่ยนจำนวน 184.19 ล้านบาท
(ปี 2545: ขาดทุนจากอัตราแลกเปลี่ยน 73.12 ล้านบาท) ส่วนของผู้ถือหุ้นเพิ่มขึ้นอย่างมากมาอยู่ที่
1,957.87 ล้านบาท (ปี 2545: 676.59 ล้านบาท) สินทรัพย์รวมของบริษัทฯเพิ่มขึ้นมาอยู่ที่
5,867.92 ล้านบาท (ปี 2545: 5,103.84 ล้านบาท)

ในระหว่างปีที่ผ่านมา บริษัทฯมีกำไรจากการดำเนินงานก่อนขาดทุนจากอัตราแลกเปลี่ยน
ค่าภาษีเงินได้ และรายการพิเศษเป็นจำนวน 1,204.76 ล้านบาท
ในส่วนของรายได้จากการเดินเรือเพิ่มขึ้นร้อยละ 35 เมื่อเปรียบเทียบกับปี 2545
รายได้รวมสูงกว่าปีก่อนเนื่องจากบริษัทได้อัตราค่าระวางที่สูงขึ้นในปี 2546
แม้ว่าจำนวนวันเดินเรือจะน้อยกว่าและอัตราแลกเปลี่ยนเงินดอลลาร์สหรัฐต่อเงินบาทจะต่ำกว่า
บริษัทฯยังคงนโยบายที่จะรัดเข็มขัดค่าใช้จ่ายในการบริหารเรืออยู่ต่อไป ในช่วงปี 2546
ระยะเวลาหยุดเรือเพื่อการซ่อมบำรุงก็อยู่ในระดับที่ควบคุมได้โดยเฉลี่ยน้อยกว่า 10 วันต่อลำเรือ
นอกจากนี้ผลของความสามารถในการทำกำไรและการวงเงินสินเชื่อจำนวน 100
ล้านเหรียญสหรัฐที่ได้รับและมีระยะปลอดหนี้ 1 ปี ได้ลดต้นทุนดอกเบี้ยในระหว่างปี บริษัทฯ
จึงมีระดับสภาพคล่องที่สูงมากในระหว่างปี 2546

เดือนมกราคม: มีการแก้ไขข้อกำหนดและเงื่อนไขของหุ้นกู้
โดยได้ยกเลิกข้อกำหนดในเรื่องการแปลงสภาพเป็นหุ้นสามัญซึ่งได้ขจัดปัญหาความกลัวจากการลดลงในสัดส่วนการถือหุ้นของผู้ถือหุ้นปัจจุบันลง
และบริษัทฯยังได้ยืดกำหนดครบอายุของเครื่องมือทางการเงินนี้ออกไปอีก 6 ปี
โดยจะมีกำหนดครบอายุไถ่ถอนในเดือนมกราคม ปี 2552
อย่างไรก็ดีในไตรมาสสุดท้ายของปี2546บริษัทฯได้ไถ่ถอนหุ้นกู้สกุลเงินบาทตามมูลค่าที่ตราไว้และหุ้นกู้ยูโรไถ่ถอนที่ราคาที่มีส่วนลดร้อยละ
25 จากมูลค่าที่ตราไว้
โดยใช้เงินจากเงินกู้ใหม่ที่ได้รับจากธนาคารกรุงไทยและกระแสเงินสดของบริษัท
เท่ากับว่าเป็นการสิ้นสุดโครงการปรับโครงสร้างหนี้ที่บริษัทฯ ทำไว้ก่อนหน้าลง

เดือนมิถุนายน: คือช่วงเวลาที่บริษัทฯลงนามสัญญากู้เงินจำนวน 100
ล้านเหรียญสหรัฐกับธนาคารกรุงไทย
เงินกู้นี้จะนำไปใช้เพื่อการชำระหนี้เงินกู้ที่บริษัทฯมีอยู่ขณะนั้นที่จะถึงกำหนดชำระภายในกลางปี 2547
การรีไฟร์แนน refinance ทำให้ยืดการครบกำหนดชำระหนี้ไปถึง 2553
และเป็นโอกาสสำคัญที่ทำให้บริษัทฯสามารถที่จะซื้อเรือเข้ามาเพิ่มเพื่อขยายธุรกิจของบริษัทฯ
จากเงินกู้ใหม่จากธนาคารกรุงไทย

รางวัลดีเด่นด้านการรายงานการปฏิบัติตามหลักการกำกับดูแลกิจการที่ดี:
ตลาดหลักทรัพย์แห่งประเทศไทย (SET) ได้มอบรางวัลนี้เมื่อเดือนกรกฎาคม
แก่บริษัทจดทะเบียนในตลาดหลักทรัพย์ที่มีรายงานการปฎิบัติตามหลักการกำกับดูแลกิจการที่ดี 15 ข้อ
ดีเด่นจำนวน 15 บริษัท โดยตลาดหลักทรัพย์ได้พิจารณาจากรายงานแบบ 56-1 รายงานประจำปี
หนังสือเชิญประชุม และรายงานการประชุมผู้ถือหุ้นสำหรับรอบระยะบัญชีสิ้นสุด ณ วันที่ 31 ธันวาคม
2545 พีเอสแอลเป็นหนึ่งในบริษัทที่ได้รับมอบรางวัลที่น่าภูมิใจนี้

เดือนกันยายน: บริษัทฯได้ลงนามในสัญญาซื้อขายเรือลำแรก จากจำนวน 5 ลำที่ลงนามใน ปี 2546
ณสิ้นปี 2546 บริษัทฯ รับมอบเรือเข้ามาแล้ว 2 ลำ และอีก 3 ลำนั้นส่งมอบในเดือนมกราคม
กุมภาพันธ์ และมีนาคมปี 2547

เดือนพฤศจิกายน: คือเวลาที่บริษัทฯประกาศปิดสมุดทะเบียนผู้ถือหุ้นเพื่อจ่ายเงินปันผล (XD)
เป็นครั้งแรกในรอบ 6 ปีด้วยอัตราผลตอบแทนประมาณร้อยละ 3 จากราคาหุ้นเฉลี่ยของปี 2546
บริษัทฯหวังว่านี่จะเป็นการเริ่มต้นอีกครั้งที่ความมั่นคงและยืนยงและเป็นสิ่งที่ผู้ถือหุ้นสามารถจะคาดหวังได้

ดัชนีบอลติค (BDI): เป็นค่าดัชนีค่าระวางเรือสำหรับขนส่งสินค้าแห้ง ณ
สิ้นปีอยู่ในระดับที่สูงที่สุดเป็นประวัติกาลที่ 4,765 จุด
เพื่อให้ตัวเลขของดัชนีมาสู่การวิเคราะห์ทางการตลาดที่สำคัญ
ท่านต้องย้อนไปนึกถึงจุดที่สูงสุดครั้งล่าสุดเมื่อเดือนเมษายน ปี 2538 เมื่อดัชนีสูงสุดที่ 2,362 จุด
ดังนั้นในตลาดเรือขนส่งสินค้าแห้งเทกองได้ขยายตัวขึ้นอย่างมากและขณะนี้ตลาดก็ยังมีแนวโน้มที่สูงอย่างที่ไม่เคยเกิดขึ้นมาก่อน

รายได้ต่อวันต่อลำเรือ: รายได้ค่าเช่าค่าระวางต่อวันต่อลำเรือของเรือของบริษัท
ก็มีเพิ่มขึ้นไปในทิศทางเดียวกันกับดัชนี BDI ณ ไตรมาสแรกของปี 2545
ตัวเลขรายได้ค่าระวางเรือเฉลี่ยต่อวันต่อลำเรืออยู่ที่ 6,474 เหรียญสหรัฐ
ในไตรมาสที่สองเพิ่มขึ้นเป็น 7,643 เหรียญสหรัฐ ในไตรมาสที่สามก็ดีดตัวสูงขึ้นไปถึง 7,840
เหรียญสหรัฐ และในไตรมาสที่สี่ได้เพิ่มสูงขึ้นอีกมาอยู่ที่ 9,524 เหรียญสหรัฐ สำหรับปี 2546
อัตราค่าระวางเรือเฉลี่ยต่อวันต่อลำเรืออยู่ที่ 7,870 เหรียญสหรัฐ เมื่อเปรียบเทียบกับปี 2545 ที่
5,855 เหรียญสหรัฐ เท่ากับเพิ่มขึ้นมากกว่าร้อยละ 34

ราคาหุ้นและตลาดทุน: หลังจากการเปลี่ยนมูลค่าที่ตราไว้ของหุ้นและการจ่ายเงินปันผล
ราคาหุ้นของบริษัทเมื่อวันที่ 2 มกราคม 2546 ซึ่งเป็นวันแรกของการซื้อขาย
มีปริมาณการซื้อขายหุ้นของบริษัทประมาณ 4,000 หุ้น มีราคาปิดที่ 1.97 บาท และ 12 เดือนต่อมา
คือในวันที่ 31 ธันวาคม 2546 วันสุดท้ายของการซื้อขาย หุ้นบริษัทมีปริมาณการซื้อขาย 8,943,300
หุ้น มีราคาปิดที่ 35 บาท หรือสูงขึ้น 18 เท่า ส่วนของทุนตามราคาตลาดเพิ่มขึ้นจาก 1,025
ล้านบาท เมื่อ 2 มกราคม 2546 เป็น 18,200 ล้านบาทในวันที่ 31 ธันวาคม 2546 หรือเพิ่มขึ้น
17.5 เท่า ซี่งไม่น่าแปลกใจเลยว่าทำไมหุ้นพีเอสแอลจึงเป็นหุ้นที่มีการปรับตัวของราคาที่ดี

กองเรือ: บริษัทได้ซื้อเรือทั้งสิ้น 5 ลำ (รวม 1 ลำเมื่อต้นปี 2547) แต่ในปี 2546
รับมอบแล้วเพียง 2 ลำส่วนที่เหลือก็ได้ทยอยรับมอบตามลำดับ กำลังกองเรือ ณ สิ้นสุดปี 2546
มีจำนวน 30 ลำ มีระวางขับบรรทุกรวม 691,823 เดดเวทตันและมีอายุเฉลี่ยประมาณ 16 ปี
เรือที่ซื้อใหม่ส่วนที่เหลือจำนวน 3 ลำจะถูกส่งมอบให้บริษัทฯ ก่อนสิ้นไตรมาสแรกของปี 2547
เรือทั้งหมดในกองเรือของบริษัท ณ ปัจจุบันมีสภาพที่ดีเยี่ยมและไม่จำเป็นต้องปลดระวางในปี 2547
บริษัทจะดำเนินการเพิ่มกำลังกองเรือต่อไปด้วยการซื้อเรือเข้ามาเพิ่มเพื่อเพิ่มโอกาสในการทำกำไรทางธุรกิจต่อไป
ส่วนเรือฟูจิซาน มารู ที่ได้ดัดแปลงเป็นเรือขนส่งคอนกรีตในปี 2541
ยังคงเป็นเรือที่ทำกำไรได้อย่างดีและถูกเช่าเหมาลำแบบระยะยาวตลอดทั้งปีที่ผ่านมา

บทสรุป: ในระหว่างปี 2546 พวกเราคณะผู้บริหารได้บริหารกิจการเพื่อรากฐานแห่งความเติบโตที่แข็งแกร่งให้กับบริษัทฯแม้ว่าจะมีช่วงเวลาที่ยากลำบากที่สุด พวกเรายืนหยัดที่จะช่วงชิงโอกาสของตลาดขนส่งสินค้าแห้งเทกองแบบไม่ประจำเส้นทางที่อาจจะเกิดขึ้นครั้งเดียวในชีวิตและได้พุ่งเข้ามาสู่เส้นทางของเรา พวกเราหวังว่าจะสามารถทำตามคำสัญญาซึ่งได้ปรากฎแล้วในปี2546 ต่อผู้ถือหุ้นทุกคนและผู้มีส่วนได้เสียทั้งหลาย ความตระหนักในสิ่งนี้ของพวกเรามาจากความเสียสละ การทำงานหนักของมืออาชีพของบุคลากรรวมถึงบรรดาเจ้าหน้าที่ประจำการบนเรือของพีเอสแอลทุกคน

ท้ายนี้จะขออ้างคำกล่าวที่ปรากฎในนิตยสารรายสัปดาห์แฟร์เพลย์ (Fairplay Weekly) ฉบับวันที่
9 ตุลาคม 2546
ว่า“ถ้าการขึ้นลงของตลาดปัจจุบันนั้นเป็นเพียงแค่การไต่ระดับของบรรดาเจ้าของเรือขนส่งสินค้าแห้งเทกอง
ดังนั้นพวกเราก็ยังไม่ถึงจุดสูงสุด” (“If riding the current market wave has been a
hair-raising ride for some bulker owners, it’s becoming clear that they
aren’t seen nothing yet.”) คำกล่าวนี้เป็นการรวบรวมบทสรุปของปี 2546 ได้เป็นอย่างดี
ปี 2547 2548 และ 2549 จะเป็นปีที่มีความหมายสำหรับพวกเรา